Me Regnaud Martin, archidiacre de Puisaye, âgé de 57 ans ans, fut secrétaire de J. Amyot et l’a suivi longtemps. A été avec lui aux états de Blois. Au retour de Blois, le bagage de l’évêque fut volé en chemin près d’Aubigny; pour le recouvrer lui Martin fut envoyé à Orléans et de là alla jusqu’à Paris, tandis que son maître arrivait à Auxerre; ce qui eût lieu au commencement de l’an 1589. En laquelle ville il feut fort mal reçu comme depuys il veyt et congneut; d’autant qu’une partie des habitans de ladite ville le tenoient pour suspect à ceulx de la Ligue dont ils tenoient le parti, à cause que ledit sieur Amyot estoit grand-aulmonier dudit feu roy. Mesme il scait qu’estant ledit feu sieur Amyot en son logis épiscopal d’Auxerre, il feut par l’espace de deux ou trois ans sans oser sortir ny bouger, mesme que l’entrée de son église feut interdite; et que au commencement il y eut quelques soldats et cappitaynes qui se vouloyent loger en sa maison en garnison, et de fait feut contrainct de composer et accorder avec eulx de ce qu’il leur bailleroit pour chascung jour, et que pendant ledit temps estoit détenu presque comme prisonnyer et semblablement ses serviteurs et domestiques; il scait qu’il n’eust osé pour lors intenter aucunes actions ni procès à l’encontre d’aucungs des habitans d’Auxerre de quelqu’estat et condition qu’ils eussent esté pour éviter l’inconvénient de sa personne, et n’osoit mesme se deffendre contre ceux qui l’attaquoient en justice; en laquelle crainte il est demeuré jusqu’à son décès.